1 priedas

PATVIRTINTA

Šaukėnų Vlado Pūtvio-Putvinskio

Gimnazijos direktoriaus

2022 m. gruodžio 30 d.

įsakymu Nr. V-136

**KELMĖS R. ŠAUKĖNŲ VLADO PŪTVIO-PUTVINSKIO GIMNAZIJOS 2023-2026 METŲ KORUPCIJOS PREVENCIJOS PROGRAMA**

* 1. **BENDROSIOS NUOSTATOS**

1. Kelmės r. Šaukėnų Vlado Pūtvio-Putvinskio gimnazijos 2023--2026 metų korupcijos prevencijos programa (toliau – Programa) skirta korupcijos prevencijai ir korupcijos pasireiškimo galimybėms mažinti Gimnazijoje.
2. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir atviresnę mokyklos darbuotojų, dirbančių pagal darbo sutartis, veiklą.

3. Programos strateginės kryptys – korupcijos prevencija, antikorupcinis švietimas ir informavimas.

4. Programa parengta 3 metų laikotarpiui.

**II. SITUACIJOS ANALIZĖ**

Šaukėnų Vlado Pūtvio-Putvinskio gimnazija – Savivaldybės biudžetinė įstaiga, savo veiklą grindžia, vadovaudamasi Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo ir mokslo ministro įsakymais, Savivaldybės tarybos sprendimais, mero potvarkiais, Savivaldybės administracijos direktoriaus, Švietimo, kultūros ir sporto skyriaus vedėjo įsakymais, Gimnazijos nuostatais. Pagrindinė veiklos sritis – švietimas. Vykdomos švietimo programos – ikimokyklinio, priešmokyklinio amžiaus vaikų ugdymo, pradinio ugdymo, pagrindinio ugdymo, vidurinio ugdymo, neformaliojo vaikų ugdymo.

Vykdydama pagrindines veiklas, mokykla išduoda pradinio, pagrindinio ir vidurinio išsilavinimo, neformaliojo ugdymo pažymėjimus. Išduodant šiuos dokumentus, laikomasi griežtos atsiskaitomybės Kelmės rajono savivaldybės administracijos Švietimo, kultūros ir sporto skyriui. Kaip mokyklai skirtų biudžeto asignavimų valdytojas, direktorius kasmet atsiskaito už ūkinę - finansinę veiklą Mokyklos tarybai.

Mokyklos internetiniame tinklalapyje skelbiama planuojamų metinių pirkimų suvestinė, supaprastintų viešųjų pirkimų taisyklės, paramos mokyklai gavimo, panaudojimo, apskaitos ir atsiskaitymo tvarka. Mokyklos bendruomenė ir mokyklos taryba kasmet informuojama apie metinį biudžetą, dalyvauja, planuojant mokyklos biudžeto poreikį, sprendžiant lėšų panaudojimo klausimus. Mokyklos veiklos ataskaitos kasmet pateikiamos Mokyklos tarybai.

Direktorius ir mokyklos darbuotojai, turintys administravimo įgaliojimus, yra pateikę privačių interesų deklaracijas.

**III. PROGRAMOS TIKSLAI IR UŽDAVINIAI**

5. Programos tikslai:

5.1. mažinti korupcijos pasireiškimo galimybių atsiradimą;

5.2. užtikrinti skaidrią ir veiksmingą veiklą Gimnazijoje;

5.3. ugdyti jaunų žmonių antikorupcines nuostatas, nepakančią korupcijos augimui pilietinę poziciją.

6. Korupcijos tikslams pasiekti numatomi uždaviniai:

6.1. užtikrinti efektyvų numatytų priemonių įgyvendinimą ir priemonių plano įgyvendinimo administravimą;

6.2. siekti, kad visų sprendimų priėmimo procesai būtų skaidrūs, atviri ir prieinami Gimnazijos bendruomenei;

6.3. didinti antikorupcinio švietimo sklaidą Gimnazijoje;

6.4. supažindinti mokinius su savivaldos principais ir skatinti juos būti aktyviais visuomenės nariais.

**IV. BAIGIAMOSIOS NUOSTATOS**

1. Programa įgyvendinama pagal Programos įgyvendinimo priemonių planą.
2. Už konkrečių Programos priemonių įgyvendinimą atsako priemonių plane nurodyti vykdytojai.
3. Programa įsigalioja nuo 2023 m. sausio 1 dienos.

Programa skelbiama mokyklos interneto svetainėje ([www.saukenugimnazija](http://www.saukenu#gimnazija).lt)